કુકીંગની સ્કીલ તમને અનેક રીતે ઉપયોગી થશે. સૌથી પહેલા તો તમારા સંબંધો મજબૂત થશે. રસોડામાં પરિવારના તમામ સભ્યો હળીમળીને કામ કરે છે, એકબીજાની મદદ કરે છે, તેમજ અંગત વાતો પણ શેર કરે છે. જ્યારે આપણે રસોઇ અથવા તો કોઇ નવી રેસિપીની વાત કરીએ છીએ તો આપણુ તમામ ટેન્શન દૂર થઇ જાય છે. જ્યારે આપણે ગુસ્સામાં હોઇએ છીએ ત્યારે આપણે એ સમયે શું કરીએ છીએ એ સમજમાં નથી આવતુ. તેથી જ જો તમારે ગુસ્સા પર નિયંત્રણ લાવવુ હોય અથવા તો ગુસ્સો ઓછો કરવો હોય તો કુકીંગ સારામાં સારો વિકલ્પ છે. રસોડામાં એવી ઘણી બધી નાની વસ્તુઓ હોય છે કે જેમાં તમારો ગુસ્સો શાંત થઇ જાય છે. આનાથી તમારામાં શેર કરવાની આદત પણ આવે છે. આનો સૌથી મોટો ફાયદો એ છે કે તમારી ઉંમર વધે છે. તો પછી રાહ શેની જોવાની જ્યારે પણ તમને એકલા લાગે અથવા તો થાક લાગે રસોડામાં જઇને કુકીંગ શરૂ કરી દો.